Bozanić: U crkvama odsad bez blagoslovljene vode i rukovanja

Mole se svi koji imaju simptome infekcija dišnih puteva, svi koji su bili u žarištima zaraze i kronični bolesnici da se suzdrže od dolaska na liturgijska slavlja, stoji u priopćenju Nadbiskupije

<p>Zagrebačka nadbiskupija je objavila u srijedu nove odredbe i upute o liturgijskim slavljima i okupljanjima vjernika.</p><p> - Suočeni sa životnim okolnostima, nastalima zbog širenja bolesti COVID-19, uzrokovane novim koronavirusom (SARS-CoV-2) u cijelome svijetu, u Europi i u našoj Domovini, a pozorni na upute mjerodavnih služba, u svojoj smo crkvenoj odgovornosti pozvani vjerničkim duhom razmatrati kako se trebamo ponašati, što trebamo činiti iz ljubavi prema bližnjima i na koji način najviše pomoći potrebitima. Ujedno izražavamo zahvalnost medicinskomu osoblju i svima koji služe dobrobiti našega zdravlja i skrbi za bolesne - stoji na početku <strong><a href="http://www.zg-nadbiskupija.hr/dokumenti/aktualnosti/odredbe-i-upute-o-liturgijskim-slavljima-i-okupljanjima-vjernika">objave nadbiskupije.</a></strong></p><p><strong>POGLEDAJTE VIDEO:</strong></p><p><br/> <br/> Na temelju općih uputa koje su dane u Hrvatskoj glede okupljanja ljudi, a imajući u vidu naše vjerničke zajednice, liturgijska slavlja i molitvene susrete na području Zagrebačke nadbiskupije, pozivam svećenike i vjernike da se – do novih uputa – pridržavaju sljedećega:<br/> <br/> 1<strong>. Neka se u narednome razdoblju suzdrže od dolaska na liturgijska slavlja i pobožnosti:</strong><br/> a) svi koji imaju simptome infekcije dišnih putova ili određene respiratorne poteškoće;<br/> b) svi koji su bili u krajevima koji se smatraju žarištima zaraze ili pak u kontaktu s osobama koje bi mogle biti nositelji virusa;<br/> c) starije osobe, a naročito kronični bolesnici;<br/> d) sve te osobe neka u svojim domovima budu molitvom povezane s vjerničkom zajednicom u crkvi.<br/> <br/> 2. Neka se u škropionicama na ulazima i na drugim mjestima u crkvama i kapelama <strong>ne čuva i ne ulijeva blagoslovljena voda</strong>; neka te posude ostanu prazne i kao takve znak čežnje i poziva da svoju krsnu milost snažnije svjedočimo. Stoga će vjernici pri ulasku i izlasku iz crkve pokleknuti ili se duboko nakloniti znamenujući se znakom križa bez blagoslovljene vode.<br/> <br/> 3. Neka se kao gesta pružanja mira u slavlju euharistije ili u službama Božje riječi <strong>ne koristi uobičajena gesta rukovanja.</strong></p><p><br/> <br/> 4. Primanje svete pričesti u redovitosti prilika poznaje dva oblika: na jezik ili na ruke. Sasvim je razumljivo da će u ovim neredovitim prilikama <strong>vjernici biti pričešćivani primanjem svete hostije na dlan jedne ruke, kako bi drugom rukom hostiju prinijeli svojim ustima. </strong>Neka i ta gesta u pobožnosti bude poticaj da živimo svjesni toga nebeskoga dara koji primamo.<br/> <br/> 5. Vrijeme kroz koje prolazimo je višeslojno vrijeme kušnje i otvara puno temeljnih pitanja. U korizmenome hodu jasnije vidimo da su kušnja ne samo naša ljudska ranjivost i krhkost, nego i određena nužna ograničenja. Mi ta ograničenja promatramo i nastojimo živjeti u svjetlu ljubavi koja je potrebna pred izazovima za osobnu i zajedničku odgovornost.<br/> <br/> Znamo da u brizi jednih za druge, premda se javljaju osjećaji nesigurnosti i bojazni, jačamo. Važna je svijest da postoje teškoće u kojima ne možemo sami i nismo sami. Svatko je pozvan učiniti svoju dužnost i živjeti svoj poziv. Štoviše, treba ugrađivati darove koje Gospodin daje da bismo rasli u ljubavi prema bližnjima. Ovo je prilika za razna savezništva u dobru, u kojemu se u društvenoj zajednici trebaju povezati: ljubav prema čovjeku, zdravstveni sustav, znanost, gospodarstvo i političke odluke.</p><p><br/> <br/> U nama je snaga Božjega Duha koji nas tješi i daje snagu. Osim toga, mi živimo sigurnost nade u Kristu. Molitva sve to povezuje u pouzdanju i po njoj smo dionici čudesnih djela. Svemogućemu Gospodinu koji nas obnavlja u svojoj ljubavi preporučujemo svoje slabosti i molimo ga za nadvladavanje zla i blagoslovni mir u našoj domovini Hrvatskoj.<br/> <br/> Blažena Djevice Marijo, Zdravlje bolesnih, moli za nas! - stoji u objavi koju potpisuje nadbiskup <strong>Josip Bozanić.</strong></p>